moda – Pàgina 2 – Rosa Moda\nPassarel·la de Rosa Moda tardor-hivern 2013\nEl passat diumenge va tenir lloc al Centre Cultural Costa i Font de Taradell la passarel.la de moda 2013 en la que van participar diversos establiments de Taradell. Rosa Moda va presentar les noves tendències per a la temporada tardor-hivern. Aquesta temporada l’aposta dels dissenyadors passa per una mescla molt diversa que va des delsContinua llegint “Passarel·la de Rosa Moda tardor-hivern 2013”\nPublicat perrosamodataradell 02/10 02/10 Publicat enInformacióEtiquetes:2013, moda, passarel·la, tardor-hivern\nJa ha arribat la primavera a Rosa Moda!\nJa ha arribat la primavera a Rosa Moda!!! Vine i gaudiràs d’una àmplia oferta de peces de roba amb colors alegres i divertits. A Rosa Moda hi trobaràs vestits de festa i, fins i tot, peces esportives… Troba a Rosa Moda la roba adequada per a cada ocasió!\nPublicat perrosamodataradell 21/03 21/03 Publicat enInformacióEtiquetes:estiu, moda, primavera


Poetes del món, uniu-vos a Oliva! - Diari La Veu\nEscriba el número 306195\nIgnasi Mora / Oliva\nHui mateix, 28 d'abril i dijous, comença un nou POEFESTA a Oliva, és a dir, una festa de poesia, ni més ni menys. No és una cosa esporàdica, es tracta de la que fa 12 POEFESTES, una dotzena d'ous o dotze apòstols o posem una dotzena de bunyols, una xifra que ja mereix més que la pura xifra, perquè se li va concedir Déu sap quan un nom propi, dotzena. Per tant, la 12a edició de la POEFESTA augura, ha de provocar una novetat, potser una gran novetat, ja que una vegada entres en la novetat, qui et pararà?, fàcilment pots entrar en una gran o grandíssima novetat. Però d'això m'estime més no parlar ara, no siga que desperte sospites o males interpretacions entre la gent.\nLa gent, per cert, no són quatre gats, a Oliva. En aquests dies de POEFESTA s'hi reuneixen molts, molts poetes, centenars, potser milers, o una part no són poetes, sinó lectors de poesia. Siga com siga, bé el Conservatori o bé el Teatre Olimpia d'Oliva s'omplin de gom a gom, allò pega un esclafit. És una cosa raríssima, això del POEFESTA d'Oliva, moure la gent per la poesia, Mare de déu! Si fóra encara per una sarsuela (de cantar, no de peix) o per un humorista o per una manifestació de l'Alicanton, m'ho creuria. Ara bé, per la poesia...? No sé si en la xifra tan alta d'assistents es deurien comptar els aficionats a les coses rares, que no se sap mai.\nLa bona qüestió és que hui, al Conservatori d'Oliva, comença el POEFESTA d'enguany, amb la presentació de l'últim llibre publicat per Francisco Brines, "Jardín nublado", que és una antologia amb poemes inèdits del poeta d'Oliva, a càrrec de la qual correrà el mateix autor i un altre molt bon poeta, Carlos Marzal. A mi no em diguen res, qui hi vulga anar, que hi vaja. Ja sé que la poesia actual és pràcticament esoterisme i prosa tallada, per dir-ho ràpidament. Amb tot, jo a Brines com a Marzal els entenc, els entenc almenys com es pot entendre la poesia, i m'ho he passat moltes vegades molt bé llegint-los. O siga que cadascú faça el que li done la gana, però a mi no em tira damunt el mort ningú. Un servidor informa del POEFESTA i prou d'eixe color.\nEscriba el número 875254


Goigs de santa Teresa de Jesús (45) – Castell Interior\nGoigs de santa Teresa de Jesús (45)\nPublicat el 4 Octubre 2015 23 Març 2017 per Castell Interior\nGoigs a llaor de Santa Teresa, venerada a Blanes, a la parròquia del seu nom, al barri de Ca la Guidó. Lletra de Pere Puig i Llensa. Música de Lluís Solà i Triadú. Dibuixos de Domènec Valls i Coll. Blanes: Imprimeix Indústria Gràfica Montserrat, 1997.\nAquests goigs van publicar-se per commemorar els 25 anys de la parròquia de Santa Teresa, beneïda l’any 1972. Va ser creada per a un barri nou. En finalitzar l’últim bloc de pisos els veïns van elegir santa Teresa per votació popular i com a Patrona de la nova església.\nLa imatge que reprodueix els goigs és una talla d’alabastre, escultura de l’artista M. Sopena, i fou pagada pel sufragi dels veïns del barri.\nL’autor de la lletra, Pere Puig i Llensa, va ser un cronista i guardonat poeta de Blanes, molt apreciat, mort el 2009. De fet, totes les devocions blanenques han tingut goigs amb la seva col·laboració. En aquest cas escriu amb sentiment:\nLa parròquia que us venera\namb tendresa filial,\nus acull fent-vos senyera\ndel camí celestial.\nDel jardí de Blanes rosa\nde la més dolça finor,\noh!, Teresa, gloriosa,\nprotegiu Ca la Guidó.\nLa música és composta per Lluís Solà i Triadú, músic que va ser el prologuista del volum dedicat a la “Commemoració del Centenari de l’Agrupació Musical Capella de Santa Cecília 1896-1996” dins de l’obra de Jesús Croll i Collell Blanes, història local I. Una altra vegada gràcies a Josep Capdevila, que generosament ha fet possible l’audició des del nostre blog, la seva melodia pot sentir-se al web Els goigs d’Obaga.\nDarrer full de goigs dedicats a santa Teresa estampat al segle XX.\nExemplar documentat en un arxiu particular.\n Domènec VALLS I COLL, “Els goigs de Santa Teresa de Jesús”, dins ídem, Els goigs de Blanes: història, llegenda i goigs, Girona: Ajuntament de Blanes; Arxiu Municipal de Blanes, 2007, pp. 87-88.\n Joan DOMÈNECH, “Pere Puig i Llensa, poeta blanenc”, Revista de Girona, 229 (2005), pp. 82-87.\n Editada per la parròquia de Santa Maria de Blanes i a Girona: Diputació de Girona, 1996, 891 p.\nPublicat a Goigs, Nora Vela, Teresiana, TextosEtiquetat Blanes, Domènec Valls i Coll, Josep Capdevila i Sanitjas, Lluís Solà i Triadú, Pere Puig i LlensaDeixa un comentari\n← Caterina de Cardona (F 28,21-36)\nCircumstància teresiana (2): Teresa de Jesús i Jaume Balmes →


Novetats 2017 – Roman Formació\nJust abans d’iniciar un nou any, comparteixo amb vosaltres les principals novetats en l’àmbit comptable-fiscal-laboral i RRHH\nEn el link que us adjunto trobareu un resum de les mateixes. El document sencer el podeu consultar en el BOE publicat el dia 3 de desembre on figura el Reial Decret LLei 3/2016\nEn l’àmbit fiscal veureu que destaca la reforma de l’impost de societats (per exemple, limitant la deduïbilitat en determinades bases imposables) així com un increment dels impostos en certs productes com el tabac i l’alcohol.\nEl fraccionament dels pagaments (en determinats casos) no serà possible.\nAltres novetats (com ara l’impost sobre les begudes ensucrades) queden pendents de l’aprovació dels nous pressupostos pel 2017 (que el govern que tot just acaba d’iniciar la seva legislatura no ha pogut pactar).\nEn l’àmbit laboral destaca la pujada del Salari Mínim Interprofessional fins els 707 euros mensuals (Alerta amb la lletra petita…) i l’augment en un 8 % (el mateix del SMI) de les bases de cotització mínimes i un 3 % de les màximes.\nTambé en aquest àmbit hem d’estar pendents de les novetats fruït de futurs acords de l’actual govern amb altres partits. Per exemple, hi ha mesures proposades pels autònoms.\nEn l’àmbit dels RRHH és evident que els canvis a nivell social i tecnològic tenen el seu impacte en el món de l’empresa. Conceptes com la polivalència o la flexibilitat seran més necessaris que mai ja que la direcció de RRHH s’enfronta a nous reptes que, en un segon link, resumeix RRHHpress.com (article sencer a Nexian)\nFinalment, vull agraïr a totes les persones, centres i empreses que m’han fet confiança per tal d’inciar el 2017 impartint formació i consultoria en aquests àmbits.\nSón 10 anys fent formació i 5 anys com autònom.\nMoltes gràcies i Bon Any 2017 !!\nNovetats Fiscals Laborals\nlligue Desembre 30, 2016


Holiday home Tjørnevænget H- 4828 Idestrup Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Tjørnevænget H- 4828\nConvenientment situat a Idestrup, Holiday home Tjørnevænget H- 4828 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Tjørnevænget H- 4828 ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen aparcament de cotxes, s'admeten animals de companyia.\nL'ambient de Holiday home Tjørnevænget H- 4828 es reflexa en cada habitació. aparell de televisió, reproductor de DVD/CD, forn microones, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Holiday home Tjørnevænget H- 4828 és la vostra destinació si buscau allotjament de qualitat a Idestrup.


Per les obres els podem conèixer\nPublicat el 11 Juliol 2015\nL'Ajuntament de Sant Martí Sarroca es va constituir el passat 13 de juny, com a la resta del país, a partir dels resultats de les eleccions del 24 de maig. Finalment, AM-CUP, Movem i ERC van subscriure un acord que posa gent jove, amb il·lusió, amb noves maneres de fer i amb un ventall ampli i plural d'opcions al capdavant de l'Ajuntament. A l'altra banda, ha quedat CiU en solitari. Malgrat ser la candidatura més votada, no ha trobat ningú més que li faci costat, i això que la llista encapçalada per Ramon Carbó ha arribat a oferir l'alcaldia a canvi de continuar al govern.\nDeixa un mal regust la reacció dels membres de la candidatura de CiU, i de les persones que els van fer costat, en la constitució del nou Ajuntament, marxant del Saló de Sessions abans d'acabar el ple. És un mal final per a una etapa que ha tingut dues majories absolutes per part d'aquells que van prometre fer "un poble per viure i conviure". Va ser impropi, per no utilitzar altres qualificatius, sentir titllar el nou govern municipal de "pacte de perdedors, de ressentits i de fracassats" i altres desqualificacions per part de qui pocs instants abans es mostrava satisfet dels anys que havia estat al govern municipal de Sant Martí. Ramon Carbó no va voler recordar que ell mateix havia arribat a l'Alcaldia per un pacte que va prendre el govern a la llista més votada i essent ell mateix el cap de la candidatura amb menys vots d'aquell consistori.\nHa arribat l'hora de treballar i d'arremangar-se per afrontar els dèficits i reptes feixucs que arrossega la política municipal martinenca. Probablement, l'Ajuntament està totalment sanejat en l'aspecte econòmic i financer. Però hi ha ferides per curar i qüestions cabdals per resoldre. L'urbanisme serà una de les proves més dures. I caldrà que s'hi posin sense perdre temps. Quatre anys de mandat passen molt de pressa quan s'ha d'encarrilar la Bleda i la Serra de Baix. I també perquè l'urbanisme martinenc deixi de ser la gran sangonera de les finances municipals i font de privilegis per a alguns. També s'haurà de recompondre les relacions de l'Ajuntament amb les entitats. El nou govern haurà de fer pedagogia i deixar ben clar que volen un altre estil de relació entre l'Ajuntament i els veïns...\nMentrestant, no és just que es valori el nou govern municipal pel que alguns diuen que són, amb penjaments i arguments poca-soltes que ja s'han començat a sentir. Al nou equip se l'haurà de valorar pel seu treball, pel resultat de les seves propostes, i també per l'obertura a la transparència i a la participació que tinguin.\nEls canvis i els reptes no han fet més que començar\nEl temps de canvis no ha fet més que començar. En acabar l'estiu, els ciutadans i ciutadanes de Catalunya ens haurem d'enfrontar a les eleccions del 27 de setembre. A partir d'aquesta data, sigui quin sigui el resultat, res ja no serà el mateix en el terreny polític i cal prendre'n consciència, perquè això serà ara mateix. N'hem tingut una bona prova amb el trencament de la federació de Convergència i Unió (CiU), punt i final a una aliança d'èxit que va dur i sustentar Jordi Pujol a la Presidència de la Generalitat a partir de 1980, i també al mateix Artur Mas des de 2010. Deixant de banda la qualitat de les relacions entre CDC i UDC, la ruptura era un pas perquè Artur Mas pogués muntar la seva "llista del president" sense estar condicionat per Josep Antoni Duran i Lleida.\nDe moment, hem entrat a l'estiu, període vacacional i festiu per definició. Serà bo que l'aprofitem per contribuir en la mesura que puguem a enfortir la convivència, la il·lusió i l'energia que reclamen tots els reptes que tenim a tocar. Per tot això, desitgem bones festes majors a tots/es els/les veïns/nes del municipi.\nMovem Sant Martí,\nJoan Lluís Climent,


Tinc una sensació una mica estranya. Estic escrivint. Fins aquí, no passa res... ho he fet un munt de vegades més, i de moltes formes i en molts formats. Articles per a la premsa escrita, llibres, anuncis, cartes...; però el que encara no havia fet mai és escriure en un diari digital. I tampoc tinc cap 'bloc' personal ni res d’això.\nD’entrada, jo sempre havia escrit dirigint-me, com a articulista d’opinió, a aquelles persones que desconeixien el món digital i les noves tecnologies. Ara, però, d’aquestes no n’hi ha gaires que llegeixin un diari digital, no creieu?\nNo sé si dir-vos que em sento còmode o estressat. No sé si dir-vos que crec en el Web 2.0 i tots aquests nous mitjans o que els detesto. No se si dir-vos que ens trobem immersos en el futur, o que encara no hem vist la punta de l’iceberg...\nI és que moltes coses han canviat en els últims deu anys que fa que no escric en un mitjà de comunicació.\nA l’actualitat, ja no concebem ningú sense correu electrònic. Què dic? Vull dir que ara ja no concebem ningú que no tingui un perfil a Facebook, un munt de contactes professionals a LinkedIn o un vídeo penjat a YouTube.\nI què en fem de tanta informació? Al principi, era divertit saber què fan els teus amics, tenint-ne un grapat de connectats a qualsevol xarxa social. Això, però, canvia amb el temps. És com les estafes de la piràmide. Quants més amics tens, menys en saps d’ells, ja que el que diuen i el que fan corre tan ràpid que no em queden moments al dia per a retrocedir i seguir-los la pista.\nMolts comparen la revolució 2.0, que cal entendre com el fet que tothom pugui fer de tot (escriure, publicar, opinar i interactuar a la xarxa), amb la revolució que va significar l’impremta d’en Gutenberg per a la divulgació del coneixement. Jo penso, però, que amb l’invent de l’alemany, el que uns pocs escrivien arribava a molts i ara, el que molts escriuen arriba a uns pocs, si és que ho fa. Ens inundem uns als altres amb informació, no sempre de bones fonts, i moltes vegades creada d’un 'pupurri' de copiar i enganxar d’altres fonts, sovint dubtoses.\nUs imagineu que tothom tingui un bloc d’opinió? L’opinió mateixa quedaria tan diluïda que només faria d’eco al propi escriptor.\nLlegeixo, fa poc, una cita d’un escriptor italià –Luciano De Crescenzo– que comenta el que Sòcrates va dir: 'L’escriptura és una amenaça per a la cultura perquè a un llibre no se li pot preguntar'. La cita acaba dient: 'És clar que a Sòcrates li faltava Internet'. Home, raó no li falta a l’italià, però això cal agafar-ho 'amb pinces'. Si el filòsof grec hagués consultat qualsevol cosa a google –hagués 'googlejat', si em permeteu l’expressió–, potser llavors sí que no hagués entès res. Confiem massa en les respostes d’Internet, sense adonar-nos que probablement moltes d’elles son incertes i contradictòries i, les reals, es troben en una pàgina de resultats massa allunyada com per arribar a considerar-les.\nEn fi, el que us deia. Crec que pateixo estrès. Una dècada enrere, sabia exactament les còpies que es feien del diari on es publicava la meva modesta opinió. Podia trobar-lo arreu, als bars, a la feina... fins i tot els meus pares em llegien, per fer-me content.\nEn aquesta nova etapa de 'bloquista', estic a l’expectativa. Com anirà el comptador de lectures de la meva pàgina? Algú interactuarà i em deixarà la seva opinió?\nEspero que així sigui i no caigui en l’oblit digital, relegat a les últimes pàgines dels cercadors o amb un nivell estadístic de visites que em faci tornar vermell perquè, llavors sí, hauré vist que realment he fet un pas enrere...


IMPLEMENTACIÓ D’ACCIONS DEL PLA DE DESENVOLUPAMENT INDUSTRIAL DE TERRASSA - Daleph\nIniciEmpresa i InnovacióIMPLEMENTACIÓ D’ACCIONS DEL PLA DE DESENVOLUPAMENT INDUSTRIAL DE TERRASSA\nDESCRIPCIÓN DEL  PROYECTO\nElaboració dels plans d’acció sectorials dels principals sectors tractors de Terrassa i implementació de mesures que ja havien estat identificades en el Pla de Desenvolupamen\nt Industrial de Terrassa, dirigides a l’empresariat terrassenc vinculat a la nova indústria –la suma del sector industrial tradicional més aquelles activitats que li donen servei– per a reforçar la seva solidesa i competitivitat en el seu conjunt. En quant les mesures implementades foren:\nAccions de consolidació empresarial.\nFomentar projectes entre empreses de diferents negocis.\nMillorar la competitivitat de les estratègies de retail i comerç electrònic de les empreses.\nDonar suport al desenvolupament d’estratègies d’innovació de producte propi i diferenciació.\nRealitzar trobades de Networking empresarial transversal d’equips directius.\nPRINCIPALES  RESULTADOS OBTENIDOS\nPer a la definició dels plans d’acció s’ han entrevistat 108 empreses industrials de Terrassa i un centre d’investigació i suport a empreses i projectes d’òptica i fotònica, resultant en un pla d’actuació transversal, amb mesures específiques per a 4 sectors particulars: tèxtil, alimentació, sostenibilitat i fotònica.\nD’altra banda, 192 empreses han participat en alguna de les accions realitzades en la segona subfase del projecte: seminaris, trobades d’empreses i assessorament especialitzat.


Junts per Tortosa entoma el repte de retenir el govern en la nova etapa post-Bel | Aguaita.cat\nJunts per Tortosa entoma el repte de retenir el govern en la nova etapa post-Bel\nLes forces d'esquerra animen a fer un vot pel "canvi" després de tres mandats convergents\nper Redacció , Tortosa, 7 de maig de 2019 a les 09:21 |\nPla general dels candidats amb representació municipal a l'Ajuntament de Tortosa, d'esquerra a dreta, Toño Vallés, Enric Roig, Xavier Faura, Meritxell Roigé, Jordi Jordan i Xavier Rodríguez. | ACN / A. Ferràs\nTortosa decidirà en el propers comicis municipals si avala el projecte continuista però renovat de l'actual alcaldessa, Meritxell Roigé, després que rellevés, fa poc més d'un any, Ferran Bel a l'alcaldia de Tortosa. La candidata de Junts per Tortosa farà valer l'acció de govern dels últims tres mandats, de la qual és coresponsable, i s'enfronta al repte de mantenir-se al capdavant del govern municipal. Amb un consistori tradicionalment polaritzat – amb una única i històrica majoria absoluta aconseguida per Bel l'any 2011-, Junts i ERC tornen a mirar de reüll la possible reedició del pacte del mandat que acaba però Movem Tortosa, que en estos comicis es presenta en una àmplia coalició d'esquerres, insten els republicans i el PSC a concretar el pacte d'esquerres que va saltar pels aires, fa quatre anys, amb l'acord CiU-ERC.\nFa quatre anys CiU perdia a Tortosa una majoria absoluta històrica de 12 regidors, aconseguida el 2011, que l'empenyia a tornar a seduir ERC, amb qui ja havia governat el 2007 quan un govern en solitari va quedar a tocar dels dits. El 2015, els republicans es van menjar un bon tros de la forquilla convergent i passava de 2 a 4 regidors, mentre que CiU en perdia 4. En aquell moment, amb 4 regidors per a Movem Tortosa -la coalició ciutadana creada des del marc polític d'Iniciativa que doblava els seus resultats-, un PSC resistint amb 3 regidors, i el salt endavant d'ERC, es va intentar recuperar el pacte d'esquerres amb què l'exalcalde i actual subdelegat del govern espanyol a Tarragona, Joan Sabaté, va governar la ciutat en l'era pre-Bel.\nMalgrat oferir l'alcaldia als republicans, ERC va optar, primer, per mantenir-se a l'oposició amb "un acord d'estabilitat" per garantir la governabilitat de CiU però, un any després de les eleccions, va entrar al govern municipal, assegurant una majoria estable de 12 regidors, i amb un Pla d'Acció Municipal de més de 424 accions, que ja s'havia començat a desplegar. Movem i PSC van acusar el republicans de ser la "crossa dels convergents" i d'haver impossibilitat l'oportunitat de donar un gir a les polítiques municipals de Tortosa.\nEl mandat que acaba ha estat marcat per tres moments determinants: la consulta popular sobre el futur del monument franquista de l'Ebre, la inauguració del complex esportiu -un projecte amb molts entrebancs que s'arrossegava de mandats anteriors-, i la renúncia de Bel a l'alcaldia, amb el relleu de Meritxell Roigé que es convertia en la primera alcaldessa de la història de la ciutat.\nL'alcaldessa entomava un curt però intens període de 15 mesos per culminar una llarga acció de govern de dotze anys, on ha estat la indispensable mà dreta de l'omnipresent alcalde Ferran Bel, alhora que ha començat a regenerar i liderar en solitari un continuista projecte que ha de culminar la feina feta en la recuperació del nucli antic -amb el repte de la rehabilitació i la promoció del parc d'habitatge-, o la recuperació dels terrenys de Renfe amb els quals, totes les candidatures, projecten un revulsiu canvi en el centre comercial de la ciutat.\nRoigé (JuntsxTortosa) ha renovat gairebé al complet el seu equip. Als primers llocs només repeteixen l'alcaldessa i dos dels regidors actuals, Domingo Tomàs i Dolors Queralt, i ha inclòs molts noms independents dels sectors socials, esportius, econòmics i culturals de la ciutat. Destaca la incorporació al segon i tercer lloc de Fernando Saporta i Mònica Ripoll i s'estrenen també darrera de Tomàs, Cinta Espuny, Sisco Pepió, Ximo Martorell i Víctor Ferrando. La feina "infatigable" de Roigé és un dels principals valors de la candidatura de Junts per Tortosa.\nERC ha refet gairebé de cap i de nou el seu equip. Amb un nou cap de llista, l'advocat Xavier Faura, els republicans també volen fer valer la feina feta des del govern municipal, sobretot en l'àmbit social i turístic i tindrien a l'abast pactes a dreta i esquerra del cartipàs si validen els bons resultats electorals que han aconseguit a Tortosa en les últimes eleccions catalanes i espanyoles. La regidora de Serveis Socials en este mandat, Maria Jesús Viña, és la número 2 i acompanyen a Faura i Viña els membres de la plataforma Tortosa Sí, Josep Rima, Pilar Caballé, Pau Galiana, i Mar Lleixà, directora dels serveis territorials de Salut a les Terres de l'Ebre. La llista està formada meitat per homes i meitat per dones.\nPer altra banda, Movem Tortosa, amb Jordi Jordan de nou al capdavant, es posiciona com la força del "canvi" a Tortosa després de 12 anys de governs convergents, deixant clar que refusen un pacte amb Junts per Tortosa, a qui volen fora del govern municipal, i assenyalant que no es vendran a qualsevol postor, en al·lusió a ERC i també al PSC que es deixen estimar per Roigé. Jordan manté el tàndem amb Francesc Vallespí, però incorpora al capdavant de la llista Sònia Rupérez, Jaume Bel o Marga Abelló, provinents de món de l'economia, l'arquitectura i el dret.\nEnric Roig (PSC) segueix capitanejant el partit socialista de Tortosa per tercer mandat però amb un nou equip que combina "talent jove i experiència vital". Roig se sosté de nou en el trident amb Dolors Bel i Manel de la Vega al capdavant de la candidatura. Ecaterina Staicu, Estefania Valdés o Àngel Piñol són alguns dels nous membres que encapçalen la llista socialista. Després de situar-se com a segona força a la ciutat en les eleccions generals, el PSC busca revalidar l'augment de vots del 28A per ser determinants en la governabilitat tortosina.\nPel que fa la CUP, la formació vol seguir sent "l'oposició crítica", de la dreta i també de l'esquerra a l'Ajuntament de Tortosa, una fiscalització que malgrat molts entrebancs personals ha dut a terme el regidor Xavier Rodríguez. Ho farà acompanyat d'un equip que han qualificat de "gent valenta" i ja ha avançat que no acabarà el mandat si recull de nou l'acta de regidor, "per demostrar" que no vol fer "carrera professional" de l'activitat política. Darrera de Rodríguez i amb expectatives d'augmentar la seua representació al consistori es presenten Andrea Sànchez, Sergi Arnau o Selene Alberich.\nTambé es renova per complet el PP de Tortosa que té nou cap de llista. Toño Vallès pren el relleu a Xavier Dalmau amb l'objectiu de refer el partit i "canviar la dinàmica" que l'ha dut a perdre milers de vots en una ciutat on havia arribat a governar. Mantenir el seu espai electoral a la ciutat, després de dos mandats amb un únic regidor, dependrà de com els populars aguanten l'embat de Ciutadans a la seua forquilla d'electors, sobretot si es tenen en compte els resultats a Tortosa de les dues formacions en els últims comicis –amb un 8% dels vots per a la formació taronja i un 4% per als populars-.\nEls partits que no tenen actualment representació i que aspiren a entrar a l'Ajuntament de Tortosa són Ciutadans i Primàries Catalunya, que busca prestat part del vot independentista de Junts per Tortosa i ERC. Núria Menasanch encapçala la llista de Primàries-Tortosa per la República, i Miquel Àngel Albacar és l'alcaldable de Ciutadans.\nTortosa ha assolit i engegat este mandat algunes de les grans actuacions del projecte convergent. Un d'ells és la urbanització de la plaça de la Catedral, on ja es treballa perquè la museïtzació de les restes arqueològiques que s'hi ha trobat i el nou espai públic que canviarà la façana fluvial de la ciutat estiguen acabats a l'estiu. També s'han inaugurat les noves piscines municipals i s'enllesteix la segona fase del complex esportiu amb les pistes de pàdel i la zona de benestar que s'obriran al públic la setmana que ve. En l'àmbit esportiu, Tortosa serà també este estiu la seu dels CSIT Word Sport Games, que es faran del 2 al 7 de juliol, amb la col·laboració d'altres municipis ebrencs que faran de subseus. De moment, ja s'han batut rècords d'inscripció amb 3.000 atletes a competició de 35 països diferents.\nLa consulta sobre el futur del monument franquista del riu Ebre ha estat un dels polèmics capítols del mandat. Encara amb Ferran Bel al capdavant de l'Ajuntament, els tortosins van donar suport a la reinterpretació del monòlit, amb un 68% dels vots a favor d'aquesta opció i una participació de gairebé el 30%. En el mandat que comença en breu, el desenllaç del monument estarà en mans de la futura llei de Memòria Històrica que elabora el Parlament.\nLa rehabilitació del centre històric és un dels reptes endèmics de Tortosa. Malgrat la feina feta amb una gran renovació de l'espai públic i els edificis administratius del Govern i dels Jutjats, els partits enfoquen ara l'acció al nucli antic en la rehabilitació d'habitatge, incentivant sobretot el propietari privat per corregir la degradació d'alguns edificis i després de nous episodis recents d'esfondraments. També s'aposta per la recuperació de les Muralles, la transformació de l'antic col·legi de Sant Josep, on es vol fer un poliesportiu, i la rehabilitació del Balneari del Porcar. Pel que fa a la urbanització de carrers i places encara queda feina a fer sobretot al barri del Castell.\nUn altre dels revulsius urbanístics serà la recuperació dels antics terrenys de Renfe, que divideixen el centre comercial tortosí. L'Ajuntament fa només uns mesos que ha anunciat la renegociació del conveni de cessió per part d'Adif amb el compromís de reduir el preu que costarà adquirir els solars. Als programes electorals, els candidats tortosins aposten sobretot per crear-hi una nova zona comercial que ajudi a revitalitzar el sector a la ciutat però altres també opten per combinar-ho amb zones verdes que connectin amb el parc Teodor González, el pulmó verd de Tortosa, i amb l'antiga via del tren i el Pont Roig. Tortosa també serà en el proper mandat Capital de la Cultura Catalana el 2021, any en què la seva festa majúscula, el Renaixement, complirà 25 anys.\nEleccions municipals a les Terres de l'Ebre - 2019, Política, eleccions municipals 2019, Tortosa, Meritxell Roigé, Xavier Faura, Jordi Jordan, Enric Roig, Xavier Rodríguez, Toño Vallés


Com a nou blogger, potser estareu una mica insegurs sobre com començar. Sobretot si voleu obtenir una gran audiència o obtenir ingressos del vostre bloc, podeu deixar-vos aclaparar fàcilment pel nombre de decisions que heu de prendre, com ara sobre què escriure.\nAbans de crear el primer contingut o de triar el tema perfecte de WordPress, cada blogger que té èxit comença decidint el propòsit i el nínxol del seu blog. Tenir un tema definit, proporciona un enfocament clar al vostre contingut i us ajuda a orientar-vos al públic correcte.\nEn aquesta publicació comentarem la importància de tenir un nínxol i esbossarem algunes formes de trobar el focus del vostre bloc. Finalment, també introduirem algunes eines que us poden ajudar a crear contingut fantàstic per al nínxol del vostre bloc. Anem a saltar!\n0.1 Quin és el nínxol del vostre bloc (i per què té importància)?\n1 Pas 1: Pregunteu-vos de què us apassiona\n1.1 Pas 2: comenceu a generar idees de contingut per al vostre lloc\n2 Pas 3: determina el potencial de guanyació del teu nínxol\n3 Eines clau per optimitzar el contingut nínxol del vostre bloc\nQuin és el nínxol del vostre bloc (i per què té importància)?\nQuan es tracta de blogs, el seu nínxol és el tema principal o principal del vostre bloc. Descriu de què es tracta el vostre contingut i pot ser tan ampli o específic com vulgueu. Per exemple, Delici és un bloc que inclou receptes generals, ressenyes i novetats culinàries, consells d’entreteniment i molt més:\nFàcil Veggie Kitchen , per altra banda, és un bloc específicament dedicat a cuinar i menjar una dieta (principalment) basada en plantes:\nAmbdues pàgines web s’ajusten fermament al nínxol alimentari. Tot i això, un és molt ampli (utilitza la gamma des de les receptes fins a les opcions de menjar famós) i l’altre se centra en un aspecte més reduït del tema global.\nÉs possible crear un bloc amb diversos nínxols, però aquest lloc és difícil d’executar, i us recomanem que no tingueu prou experiència en els blogs. Per a la majoria de la gent, cenyir-se a un sol nínxol per bloc és una estratègia molt més intel·ligent, ja que us ajudarà a atreure un públic consistent que es preocupi pel vostre tema. Amb això, parlem de com decidir el vostre focus!\nPotser us estareu preguntant com triar el nínxol adequat per al vostre bloc. Afortunadament, hi ha uns quants passos senzills que podeu fer perquè la bola es faci rodar.\nPas 1: Pregunteu-vos de què us apassiona\nAbans d’entrar en un nínxol de blocs, tingueu en compte què us apassiona. Com que sereu els responsables de crear contingut coherent sobre aquest tema, hauria de ser una cosa que us interessi i que tingueu moltes coses a dir. A més, les publicacions del vostre blog sonaran més autèntiques i menys com un punt de venda quan us apassiona el vostre tema.\nPer tant, podeu començar fent una llista de les vostres passions, interessos i aficions. A continuació, centra’t en els que teniu alguna cosa única a dir, i que creieu que podreu escriure durant els propers anys. També és possible que vulgueu considerar els vostres objectius en aquest moment. Si, per exemple, teniu previst monetitzar el vostre bloc, heu d’assegurar-vos que el vostre nínxol és rendible (més informació sobre això en un moment). Alternativament, podeu estar interessant a augmentar la consciència sobre un problema o compartir informació educativa. Tot el que vulgueu dels blogs, el vostre nínxol ha de ser capaç de proporcionar-lo.\nPas 2: comenceu a generar idees de contingut per al vostre lloc\nUn cop tingueu en compte un nínxol potencial, és hora de saber si podeu trobar-ne contingut de qualitat. Aquest pas també us ajudarà a començar a reduir el focus, sobretot si esteu buscant un tema complex. Utilitzeu els vostres propis coneixements existents i recursos en línia per generar algunes idees de contingut potencials. Aquí hi ha alguns consells:\nLlegiu altres blocs i llocs sobre el vostre tema potencial. Veure com els altres s’apropen a la vostra passió et poden inspirar i és possible que identifiquis nous enfocaments que els bloggers existents no han considerat.\nFeu recerca de paraules clau per veure què busquen les persones als motors de cerca. Si la gent no cerca informació al vostre nínxol, serà difícil atreure un públic. No saps per on començar? Utilitzeu aquesta guia per pensar en idees excel·lents del bloc per analitzar idees fantàstiques mitjançant comentaris, xarxes socials, paraules clau, pluja d’idees i molt més.\nCerqueu un nínxol petit dins d’un camp o d’un assumpte més gran. Els exemples del bloc sobre menjar demostren com un tema ampli com el menjar pot prestar-se a un nínxol més petit. Si el tema que us interessa sembla massa gran, proveu de cercar un tema més reduït.\nUna vegada que tingueu la confiança que teniu una gran base d’idees de contingut a partir del qual, és hora de determinar la rendibilitat del vostre nínxol..\nPas 3: determina el potencial de guanyació del teu nínxol\nCom hem comentat anteriorment, si teniu previst guanyar diners al vostre bloc, haureu d’estar segurs que el vostre nínxol té potencials. Hi ha diverses maneres de trobar-ho. Us recomanem que seguiu aquestes instruccions pas a pas per analitzar cada nínxol que considereu:\nFeu servir Google Planificador de paraules clau per descobrir volum i tendències per a les vostres paraules clau Després de cercar un lot de paraules clau, utilitzeu l’opció “Obteniu volum de cerca” per visualitzar estadístiques incloent la cerca mensual mitjana. De la mateixa manera podeu utilitzar Tendències de Google i també per veure si les vostres paraules clau són actualment populars.\nInformeu-vos de la popularitat del vostre tema cercant blocs actius i llocs. Penseu en els blocs que visiteu de manera constant per llegir els vostres temes preferits. Segueixen en funcionament? Alguns blocs fins i tot publiquen declaracions mensuals o trimestrals de manera que pugueu veure si aconsegueixen un benefici.\nPerús fòrums i taulers de missatges relacionats amb la vostra passió. Reddit és un fòrum especialment gran, ja que tenen juntes amb gairebé tots els temes imaginables. Però si us apassiona alguna cosa, probablement ja visiteu fòrums rellevants (per exemple, molts usuaris de WordPress visiten regularment StackExchange i la Fòrum Envato).\nComproveu mitjans de comunicació social hashtags i pàgines de fans relacionades amb el vostre tema. Mireu si la gent està interessada i parla activament del vostre nínxol i / o de les vostres paraules clau.\nEl més important – hi és potencial d’afiliació? Una de les maneres més ràpides de generar ingressos amb el vostre bloc és afegint enllaços d’afiliació a productes o serveis recomanats esmentats a les publicacions. Registra’t a programes com ShareASale,CJ afiliada i fins i tot Amazon per trobar centenars d’ofertes de productes i serveis relacionats amb el vostre nínxol (només assegureu-vos de seguir-ho Directrius FTC quan utilitzeu enllaços d’afiliació).\nCom més d’aquestes vies s’obtinguin resultats positius, més probabilitats és guanyar diners amb la creació d’un bloc en aquest nínxol.\nCombinant aquest pas amb els dos anteriors, hauríeu de poder establir-vos en un nínxol de què us apassiona, ofereix molt espai per a contingut únic i pot tenir un potencial de guanys. Per descomptat, aquest és només el començament. Ara que teniu en compte un nínxol, parlem de com crear contingut impressionant.\nEines clau per optimitzar el contingut nínxol del vostre bloc\nSi voleu tenir èxit en el vostre nínxol escollit, el contingut ha de ser tant valuós als lectors i optimitzat per motors de cerca. La millor manera d’optimitzar el vostre contingut és assegurar-vos que sigui d’alta qualitat i utilitzar paraules clau efectives. Per sort, hi ha algunes eines que us poden ajudar.\nPlanificador de paraules clau de Google, per exemple, és una eina gratuïta que us permet cercar paraules clau relacionades en funció del tema del vostre nínxol. També mostra el volum de cerca per ajudar-vos a determinar quins temes són populars. Tot el que heu de fer és introduir el vostre tema de nínxol i generar una llista de paraules clau.\nAmb aquestes paraules clau, podreu començar a fer idees de publicació mitjançant Generador d’idees de blocs de Hubspot:\nAquesta és una altra eina gratuïta que, quan es combinen amb les vostres paraules clau, us poden ajudar a crear títols de publicacions optimitzats. Simplement introduïu les vostres paraules clau i feu clic a Dóna’m idees de bloc! per generar títols potencials.\nPer descomptat, també hi ha molts plugins de WordPress dissenyats per ajudar-vos a crear contingut impressionant. Eines com aquestes poden garantir que el vostre contingut nínxol és rellevant, útil i optimitzat per als motors de cerca. Aquí teniu uns quants guies per ajudar-vos.\nCreeu un calendari editorial a WordPress (i utilitzeu-lo en realitat). Un calendari editorial és una manera fantàstica d’estar al capdavant dels vostres temes i organitzar diversos autors. Per sort, WordPress facilita la creació i programació de publicacions amb l’ajut d’aquests impressionants complements de calendari edicortial.\nApreneu a organitzar el contingut al vostre lloc de WordPress. Escriure contingut excel·lent només és part del que fa que un bloc sigui popular. Incrementeu la lectura i el compromís amb aquests consells i eines per organitzar el contingut del vostre bloc.\nFont i comparteix contingut rellevant al vostre lloc de WordPress amb eines útils. El contingut de corda des de zero és només una manera d’afegir informació valuosa al vostre lloc web per als lectors. Una altra opció és curar i compartir contingut impressionant d’arreu del web i, amb aquests tres complements, podeu afegir feeds ràpids i fàcils al vostre lloc de WordPress d’avui..\nQuan sigueu un nou blogger, és important que comenceu amb la base adequada. Saber exactament quin és el vostre nínxol suposa un llarg camí per ajudar-vos a crear el vostre bloc, trobar el vostre públic, generar contingut rellevant i obtenir ingressos monetaris (si escau).\nTens alguna pregunta sobre com trobar un nínxol al teu nou bloc? Feu-nos-ho saber a l’apartat de comentaris que hi ha a continuació!


Valors | Ramon Berenguer IV - Amposta\nEts aquí: Inici » Sobre nosaltres » Valors\nValors de l'Institut Ramon Berenguer IV - Amposta\nEl Projecte Educatiu de l’Institut Ramon Berenguer IV contribueix a desenvolupar en els alumnes i les alumnes les capacitats que els permetin:\nExercir en la ciutadania democràtica, des d’una perspectiva global, i adquirir una consciència cívica responsable.\nConsolidar una maduresa personal i social que permeti els nostres alumnes actuar d’una manera responsable i autònoma i desenvolupar el seu esperit crític. Preveure i resoldre pacíficament els conflictes personals i també entre iguals, familiars i socials.\nAccedir als coneixements científics i tecnològics fonamentals i dominar les habilitats bàsiques pròpies de cada estudi.\nConèixer i valorar de manera crítica la contribució de la ciència i la tecnologia en el canvi de les condicions de vida, així com refermar la sensibilitat i el respecte vers el medi ambient.\nL'escola pretén formar persones autònomes, altruistes, creatives i coneixedores de les seves pròpies possibilitats. Participatives, solidàries, que s’estimin la pau i que se sentin identificades amb la llengua, la cultura, els costums i les aspiracions del país on viuen, Catalunya. Persones al mateix temps rigoroses i exigents en el treball, obertes als avenços i amb afany constant de millora.


Menhir de la Pedra Llarga | Ajuntament de Palau-solità i Plegamans\nLa presència d'aquesta construcció no és un fet estrany, ja que tota la comarca del Vallès (Oriental, Occidental), és molt antiga, havent-hi moltes troballes de restes neolítics, poblats ibèrics i també molt material romà.\nExisteix la "Llegenda de la Pedra Llarga", que la relaciona amb la construcció del Pont del Diable de Martorell, i d'aquesta relació se la coneix també com la "Pedra del Diable". Vegeu "Llegenda de la Pedra Llarga" a Documentació Annexa.\nAdreça: Conjunció entre el carrer de la Pedra Llarga i carrer del Monòlit.\nLlegenda de la Pedra Llarga


Avís Legal | SEGURINFO\nEn compliment amb el deure d’informació recollit en article 10 de la Llei 34/2002, de 11 de juliol, de Serveis de la Societat de la Informació i del Comerç Electrònic, a continuació es faciliten les següents dades: l’empresa titular de la pàgina web és SGK PUBLIGUIA D’INTERNET, SL (Des d’ara SEGURINFO), amb domicili a aquests efectes en carrer Noguera Pallaresa, 15, 08415, Bigues i Riells, província de Barcelona. Amb número de C.I.F .: B62362710. Correu electrònic de contacte: info@segurinfo.es\nInscrita en el Registre Mercantil de Barcelona, Tom: 32972, Llibre [Nº LLIBRE], Foli 169, Full B 218.615, Inscripció 2.\nSEGURINFO, és propietària de la pàgina web, sota el domini de www.segurinfo.es,\nSEGURINFO té la finalitat dels serveis de consultoria i auditoria en matèria de protecció de dades, així com en tot el relacionat amb la seguretat informàtica.\nL’accés i / o ús d’aquest portal de SEGURINFO atribueix la condició d’USUARI, que accepta, des d’aquest accés i / o ús, les Condicions Generals d’Ús aquí reflectides. Les esmentades Condicions s’aplicaran independentment de les Condicions Generals de Contractació que si escau resultin d’obligat compliment.\nSEGURINFO proporciona l’accés a multitud d’informacions, serveis, programes o dades (des d’ara, “els continguts”) a Internet pertanyents a SEGURINFO o als seus llicenciants als quals l’usuari pugui tenir accés. L’usuari assumeix la responsabilitat de l’ús del portal. Aquesta responsabilitat s’estén al registre que fos necessari per accedir a determinats serveis o continguts.\nEn aquest registre l’USUARI serà responsable d’aportar informació veraç i lícita. Com a conseqüència d’aquest registre, a l’USUARI se li pot proporcionar una contrasenya de la qual serà responsable, comprometent-se a fer un ús diligent i confidencial de la mateixa. L’usuari es compromet a fer un ús adequat dels continguts i serveis que SEGURINFO ofereix a través del seu portal i amb caràcter enunciatiu però no limitador, a no emprar-los per:\n– Provocar danys en els sistemes físics i lògics de SEGURINFO, dels seus proveïdors o de terceres persones, introduir o difondre a la xarxa virus informàtics o qualssevol altres sistemes físics o lògics que siguin susceptibles de provocar els danys anteriorment esmentats;\nSEGURINFO es reserva el dret de retirar tots aquells comentaris i aportacions que vulnerin el respecte a la dignitat de la persona, que siguin discriminatoris, xenòfobs, racistes, pornogràfics, que atemptin contra la joventut o la infància, l’ordre o la seguretat pública o que , al seu parer, no resultessin adequats per a la seva publicació. En qualsevol cas, SEGURINFO no serà responsable de les opinions abocades pels usuaris a través dels fòrums, xats, o altres eines de participació.\nQuan necessitem obtenir informació per part seva, sempre li demanarem que ens la proporcioni voluntàriament de forma expressa. Les dades demanades a través dels formularis de recollida de dades del lloc web o altres vies seran incorporades a un fitxer de dades de caràcter personal degudament inscrit en el Registre General de Protecció de Dades de l’Agència Espanyola de Protecció de Dades, del qual és responsable SEGURINFO. Aquesta entitat tractarà les dades de forma confidencial i exclusivament amb la finalitat d’oferir els serveis sol·licitats, amb totes les garanties legals i de seguretat que imposa la Llei Orgànica 15/1999, de 13 de desembre, de protecció de dades de caràcter personal, el Reial Decret 1720/2007, de 21 de desembre i la Llei 34/2002, de 11 de juliol, de Serveis de la Societat de la Informació i Comerç Electrònic.\nSEGURINFO es compromet a no cedir, vendre, ni compartir les dades amb tercers sense la seva aprovació expressa.\nAixí mateix, SEGURINFO cancel·larà o rectificarà les dades quan resultin inexactes, incompletes o hagin deixat de ser necessàries o pertinents per a la seva finalitat, de conformitat amb el que preveu la Llei Orgànica 15/1999, de 13 de desembre, de protecció de dades de caràcter personal .\nL’usuari podrà revocar el consentiment prestat i exercir els drets d’accés, rectificació, cancel·lació i oposició dirigint-se al domicili social de SGK PUBLIGUIA D’INTERNET, SL, situat al carrer Noguera Pallaresa, 15, 08415, Bigues i Riells, província de Barcelona, identificant-se degudament i indicant de forma visible el concret dret que s’exerceix.\nSEGURINFO adopta els nivells de seguretat corresponents requerits per la citada Llei Orgànica 15/1999 i altra normativa aplicable. No obstant això, no assumeix cap responsabilitat pels danys i perjudicis derivats d’alteracions que tercers poden causar en els sistemes informàtics, documents electrònics o fitxers de l’usuari.\nSEGURINFO podrà utilitzar cookies durant la prestació de serveis del lloc web. Les cookies són fitxers físics d’informació personal allotjats en el propi terminal de l’usuari. L’usuari té la possibilitat de configurar el seu programa navegador de manera que s’impedeixi la creació d’arxius cookie o s’adverteixi de la mateixa.\nSi opta a abandonar el nostre lloc web a través d’enllaços a llocs web no pertanyents a la nostra entitat, SEGURINFO no es farà responsable de les polítiques de privacitat d’aquests llocs web ni de les cookies que aquests puguin emmagatzemar en l’ordinador de l’usuari.\nSEGURINFO per si o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d’ordinador necessaris per al seu funcionament, accés i ús, etc.), titularitat de SEGURINFO o bé dels seus llicenciants.\nTots els drets reservats. En virtut del que disposen els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d’aquesta pàgina web, amb fins comercials, en qualsevol suport i per qualsevol mitjà tècnic, sense l’autorització de SEGURINFO. L’usuari es compromet a respectar els drets de Propietat Intel·lectual i Industrial titularitat de SEGURINFO. Podrà visualitzar els elements del portal i fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L’usuari haurà d’abstenir-se de suprimir, alterar, eludir o manipular qualsevol dispositiu de protecció o sistema de seguretat que estigués instal·lat al les pàgines de SEGURINFO.\nEL SEGURINFO exclou, fins on permet l’ordenament jurídic, qualsevol responsabilitat pels danys i perjudicis de tota naturalesa derivats de:\nc) L’incompliment de les lleis, la bona fe, l’ordre públic, els usos del tràfic i el present avís legal com a conseqüència de l’ús incorrecte del lloc web. En particular, ia manera d’exemple, SEGURINFO no es fa responsable de les actuacions de tercers que vulnerin drets de propietat intel·lectual i industrial, secrets empresarials, drets a l’honor, a la intimitat personal i familiar ia la pròpia imatge, així com la normativa en matèria de competència deslleial i publicitat il·lícita.\nAixí mateix, SEGURINFO declina qualsevol responsabilitat respecte a la informació que es trobi fora d’aquesta web i no sigui gestionada directament pel nostre webmaster. La funció dels links que apareixen en aquesta web és exclusivament la d’informar l’usuari sobre l’existència d’altres fonts susceptibles d’ampliar els continguts que ofereix aquest lloc web. SEGURINFO no garanteix ni es responsabilitza del funcionament o accessibilitat dels llocs enllaçats; ni suggereix, convida o recomana la visita als mateixos, de manera que tampoc serà responsable del resultat obtingut. SEGURINFO no es responsabilitza de l’establiment d’hipervincles per part de tercers.\nSEGURINFO es reserva el dret d’efectuar sense previ avís les modificacions que consideri oportunes al seu portal, podent canviar, suprimir o afegir tant els continguts i serveis que es prestin a través de la mateixa com la forma en què aquests apareguin presentats o localitzats en seu portal.\nEn el cas que en www.segurinfo.es es disposessin enllaços o hipervincles cap a altres llocs d’Internet, SEGURINFO no exercirà cap tipus de control sobre aquests llocs i continguts.\nEn cap cas SEGURINFO assumirà responsabilitat alguna pels continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet.\nSEGURINFO es reserva el dret a denegar o retirar l’accés a portal i / o els serveis oferts sense necessitat de preavís, a instància pròpia o d’un tercer, a aquells usuaris que incompleixin les presents Condicions Generals d’Ús.\nSEGURINFO perseguirà l’incompliment de les presents condicions així com qualsevol utilització indeguda del seu portal exercint totes les accions civils i penals que li puguin correspondre en dret.\nSEGURINFO podrà modificar en qualsevol moment les condicions aquí determinades, sent degudament publicades com aquí apareixen.\nLa relació entre SEGURINFO i l’USUARI es regirà per la normativa espanyola vigent i qualsevol controvèrsia se sotmetrà als Jutjats i tribunals d’Espanya.


Cornabou: Els XXII Premis Llibreter 2021 distingeixen la novel·la «Àunia» del debutant català Ivan Vera i «La nena del far» de l'holandesa Annet Schaap a més de l'àlbum il·lustrat «Els estels» del quebequès Jacques Goldstyn\nEls XXII Premis Llibreter 2021 distingeixen la novel·la «Àunia» del debutant català Ivan Vera i «La nena del far» de l'holandesa Annet Schaap a més de l'àlbum il·lustrat «Els estels» del quebequès Jacques Goldstyn\nAquests són els tres premis que el Gremi de Llibreters de Catalunya ha destinat el 2021 als tres àmbits de la literatura infantil i juvenil en la XXII edició d'aquests guardons que voten tots els agremiats després d'una prèvia selecció de les diferents comissions de lectura. En la categoria d'Àlbum Il·lustrat, «Els estels», de Jacques Goldstyn (Quebec, 1958), en traducció de Susana Tornero Brugués, publicada per l'Editorial Joventut. En la categoria d'Altres Literatures, «La nena del far», d'Annet Schaap (Ochten, Països Baixos, 1965), en traducció de Maria Rosich, publicada per Pagès Editors. I en l'àmbit de Literatura Catalana per a infants i joves, la novel·la «Àunia», del jove debutant Ivan Vera (Badalona, 1998), publicada per Akiara Books, una novel·la que ha obert una línia nova de literatura juvenil en aquest segell i que recentment ha continuat amb un segon títol, «El net del Còndor» de Jesús Ballaz, amb il·lustracions de Kim Amate. En el cas d'«Àunia», la novel·la guanyadora, l'autor hi ha treballat durant sis anys, a partir dels 16 anys i d'un primer treball d'institut i després de diverses revisions fins a la publicació final a Akiara Books, recompensada ara amb aquest Premi Llibreter. En la mateixa edició... [+ informació]\nEl Saló del Llibre Infantil i Juvenil dóna per tan...\nEls XXII Premis Llibreter 2021 distingeixen la nov...\nLa il·lustradora Marina Gibert guanya el XIV Premi...


Un pas més per arribar al Diaconat - Arquebisbat de Barcelona\nUn pas més per arribar al Diaconat\nTres nous acòlits i tres nous lectors confereixen els Ministeris per l’Arquebisbat de Barcelona\nEls Srs. Bartomeu Chapa González, Jordi García Giné, i Pere Manonellas Félix han conferit l’electorat. Mentre que els Srs. Santiago Aragonés González, Miguel Doctama Mirabueno, i Rubén García Lozano han arribat al darrer pas abans de convertir-se en diaques permanents; l’acolitat. La parròquia de Maria Mitjancera, va acollir el conferiment de dos misteris laicals cap al diaconat a sis persones en una eucaristia presidida pel bisbe auxiliar Mons. Antoni Vadell.\n«Servir al poble de Déu»\n“Heu d’oferir-vos a l’Església per servir al poble de Déu en els diferents ministeris i en el futur diaconat” explicava el bisbe Vadell. També ha volgut felicitar a les famílies: les esposes i els fills dels sis candidats. Un moment en el qual va promoure noves vocacions. Quinze preveres, nou diaques, dotze candidats al diaconat i tres seminaristes van estar presents en l’adquisició dels nous ministeris dels sis laics. Uns ministeris que els apropen una passa més cap al seu desig de ser diaques permanents de l’Església de Barcelona.\n“Per nosaltres és l’últim pas a l’ordenació diaconal” explicava el Rubén García un dels tres acòlits ordenats. “Arribar a rebre aquest ministeri ens fa especial emoció. Tenim sentiments retrobats. Per un lloc es tanca una etapa, són cinc anys de formació; per altre lloc, comença el compte enrere” argumentava. Una etapa de la seva vida que està vivint amb “molt entusiasme i molta fe”. Per Rubén García “ara ve el plat fort i estem cridats a servir i dir «sí» al Senyor”.\nLectors i acòlits: Què representen\nAcòlits i lectors. Són dos noms que la gent d’església ha escoltat en diverses ocasions però quins beneficis representen? Primerament, cal destacar que són dos ministeris laicals. Això implica que es poden atorgar a un laic sense que aquest arribi a ser diaca permanent. El primer pas per arribar al diaconat és el de lectors. A un lector se li confereix el càrrec de proclamar la paraula de Déu. És a dir, llegir les lectures de la missa. Després, el següent pas és l’acolitat. A l’acòlit se li confereix el servei d’ajudar al celebrant a l’altar. També pot repartir la comunió i és el darrer pas previ al diaconat. Cal destacar que no són un sagrament de l’orde.


El llibre La socializaci�n de la pobreza en Espa�a adverteix de l'empobriment de capes socials fins ara protegides\nTarragona, 24/05/2012.- L'obra, d'investigadors de la URV i coordinada per �ngel Belzunegui, subdirector de la C�tedra d'Inclusi� social, arriba aquesta setmana a les llibreries. La C�tedra ha subministrat dades per a la documentaci� del programa La Marat� de la pobresa, del diumenge 27 de maig a TV3.\nEl llibre "La socializaci�n de la pobreza en Espa�a. G�nero, edad y trabajo en los riesgos frente a la pobreza" s'ha publicat a Icaria Editorial. Els autors, investigadors del grup de recerca An�lisi Social i Organitzativa (ASO), han constatat com l�empobriment s�ha obert cam� en capes de la societat que fins ara estaven protegides d�aquest fenomen.\nL�obra recull el resultat de la investigaci� sobre els processos d�empobriment, especialment des d�una perspectiva de g�nere, coincidint amb l�enduriment de la crisi econ�mica. En la recerca, finan�ada per l�Instituto de la Mujer i coordinada pel grup ASO, hi han participat un total de sis universitats d�Andalusia, Arag�, Comunitat Valenciana, Pa�s Basc, M�rcia i Catalunya. Les novetats que aporten a l�estudi de la pobresa s�n diverses.\nEls autors fan una radiografia del fenomen a trav�s de l�evoluci� dels indicadors, tant a l�Estat com a les Comunitats Aut�nomes. De l�an�lisi de les dades se n�extreu la constataci� de com l�empobriment est� afectant capes socials que fins ara semblaven protegides de la pobresa. A m�s a m�s, analitzen el nou fenomen i l�estudien basant-se en el sup�sit de l�autonomia individual. �s a dir, s�ha estudiat si la pobresa existiria en els casos en qu� es compten els ingressos individuals fora de l�entorn familiar. En aquest sentit, els resultats obtinguts s�n for�a diferents entre homes i dones, essent aquestes �ltimes les m�s vulnerables.\nEl llibre inclou el relat de persones an�nimes que han explicat la seva vida, per entendre millor els processos i situacions de pobresa i de privaci� en qu� es troben. Aquests relats s�n fruit de les entrevistes en profunditat en qu� s�ha basat la investigaci� qualitativa, que les ha analitzat centrant-se en la seva percepci� de la pobresa, les difer�ncies de g�nere i la situaci� en el conjunt social.\n"La socializaci�n de la pobreza en Espa�a" l'ha coordinat pel professor de Sociologia i subdirector de la C�tedra d�Inclusi� Social de la URV, que dirigeix la professora de Pedagogia Carme Borbon�s. Els autors s�n, a m�s del coordinador, Ignasi Brunet, Oana Matu, Inma Pastor i Francesc Valls, investigadors del grup de recerca consolidat An�lisi Social i Organitzativa.\nEl llibre �s el resultat del projecte de recerca finan�at per l'Instituto de la Mujer en la convocat�ria 2008-2011 del Plan Nacional de I+D+i "Pobreza, exclusi�n y desigualdad de g�nero en Espa�a".


Una web segura amb més informació, major accessibilitat i una renovada botiga online per a venda de publicacions.\nCaixa Ontinyent ha renovat la web de la seua obra social, a la qual incorpora mesures de seguretat per a les comunicacions i, com a novetats, informació sobre la Fundació Caixa Ontinyent, sobre les activitats d'educació financera, i sobre la responsabilitat social corporativa. Així mateix, manté tota la informació relativa als programes d'obra social que desenvolupa l'Entitat: centres implantats, publicacions, presència en Campus universitaris, col·laboració amb col·lectius, gestió d'altres fundacions, agenda del Centre Cultural Caixa Ontinyent, i notícies relacionades amb aquestes activitats.\nL'única entitat que destina els seus beneficis a obra social\nCal ressenyar que Caixa Ontinyent és l'única entitat financera en la Comunitat Valenciana que reverteix els seus beneficis a la societat en forma d'obres socials, equivalent a la part que altres entitats destinarien a retribuir als seus propietaris. Una activitat singular que, any rere any i des de la fundació de l’entitat en 1884, ha anat gotejant i aportant recursos i activitats a tot el seu àmbit d'actuació. De fet, l'obra social de Caixa Ontinyent disposa de 23 centres en funcionament en 11 localitats, amb 220 llocs de treball directe, desenvolupa anualment més de 300 activitats, col·labora amb més de 300 col·lectius i beneficia a 278.000 persones.\nLa web obrasocial.caixaontinyent.es pretén acostar més a la societat el coneixement de les activitats de l'obra social i aprofitar eixa comunicació per a orientar les seues actuacions futures en línia amb les demandes socials; i amb això complementa també la informació que l'Entitat emet a través d'altres webs com caixaontinyent.es (destinada a clients), corporativa.caixaontinyent.es (amb informació corporativa) i programafinancat.es (per a educació financera).


Sant Salvador de les Espases « Àngel Manuel Hernández Cardona\nArchive for the ‘Sant Salvador de les Espases’ Category\nPosted by angelhc a Juny 10, 2018\nEl 8 de juny de 2018 es va presentar a Esparreguera el llibre Catàleg de roques i agulles del massís de Sant Salvador de les Espases, d’Albert i Òscar Masó, treball premiat amb el Premi de Recerca Vila d’Esparreguera 2017. Patrocinat per l’Ajuntament d’Esparreguera, el llibre ha estat publicat a tot color per Nova Casa Editorial.\nCom es diu en la contraportada: “El massís de Sant Salvador de les Espases és un paratge muntanyenc humil de bellesa agreste i alhora un espai natural de reconegut interès geològic. Cingleres, falles, plegaments, esquerdes, afloraments i un llarg etcètera d’altres elements formen part de la riquesa geològica del massís, a la qual cal incloure també els centenars de monòlits que s’hi troben escampats arreu. Aquest llibre és un recull de les 105 roques i agulles monolítiques del massís de Sant Salvador de les Espases, presentat en forma de catàleg. S’hi descriuen els trets característics i les vies d’ascensió principals d’aquestes entitats pètries, que cal respectar i valorar com a elements paistagístics propis que són i que tenen un gran valor natural”.\nAgraeixo als germans Masó la deferència que han tingut de dedicar-me una agulla, a les envistes de l’estimat santuari de Sant Salvador de les Espases.\nPosted in Esparreguera, Llibres, Olesa de Montserrat, Sant Salvador de les Espases, Vacarisses, Viladecavalls | Leave a Comment »\nExposició sobre Sant Salvador de les Espases\nPosted by angelhc a Octubre 14, 2017\nOrganitzada per l’associació Col·leccionistes de Terrassa, el dimecres dia 18 d’octubre de 2017 a les set de la tarda, en el segon pis del Centre Cultural (Rambla d’Ègara), serà inaugurada una exposició sobre Sant Salvador de les Espases, que restarà oberta fins al 10 de gener de 2018.\nSón tractats diversos aspectes d’aquesta ermita situada en un turó compartit pels municipis d’Esparreguera, Olesa i Vacarisses: geologia, botànica, zoologia, aplecs, goigs de Sant Salvador, auques, programes dels aplecs, predel·la del retaule ara al castell de Vallparadís, punts de llibre, nadales, llibres, etc. També s’exposa en un lloc preferent una maqueta de suro feta per mossèn Sebastià Codina.\nEls visitants seran obsequiats amb alguns dels meus llibres referents a Sant Salvador de les Espases.\nPosted in Esparreguera, Llibres, Notícies, Olesa de Montserrat, Sant Salvador de les Espases, Terrassa, Vacarisses | Leave a Comment »\nPosted in Esparreguera, Història, Olesa de Montserrat, Sant Salvador de les Espases, Vacarisses | Leave a Comment »\nEls pagesos i la Lluna\nPosted by angelhc a Abril 3, 2017\nEls pagesos sempre han tingut en compte la fase de la Lluna en les seves tasques agrícoles.\nSovint, en les agradables xerrades a la vora del foc al casal de Sant Salvador de les Espases, els bons amics de l’ermita parlaven d’aquest tema. De les notes que allí vaig prendre i també de les anotacions que vaig fer durant la sortida a Reus amb els pagesos d’Olesa el 12 d’abril de 1995, juntament amb algunes altres informacions donades per Pere Gibert, de cal Pel·la d’Olesa, i per Miquel Margarit, de Viladecavalls, he pogut confegir aquest capítol que reuneix algunes de les pràctiques pageses fetes d’acord amb la fase lunar. El bo del cas és que hi ha una coincidència total, la qual cosa demostra que els pagesos no van desencaminats. Sempre he dit que els pagesos són gent molt intel·ligent (tan intel·ligents que mai diuen que ho són).\nAquesta influència de la Lluna no és una influència diguem-ne astrològica, sinó profunda i certa. Que cal donar una explicació… és clar que sí. Però molts científics són superbs i no volen entretenir-se en això. El científic autèntic, però, és el que busca la raó de les coses, de totes les coses, fins i tot de les petites com ara “les manies dels camperols”. La humilitat és la base de la veritable saviesa. Però deixem la xerrameca i anem al gra.\nRecordem abans quines són les fases de la Lluna: lluna plena, amb tot el disc il·luminat; lluna o quart minvant, en forma de C; lluna nova, amb el disc lunar fosc; i lluna o quart creixent, en forma de D. A partir de la lluna plena, és a dir, quan minva, es diu lluna vella; i a partir de la lluna nova, quan creix, l’anomenen els pagesos lluna nova. Aquesta simplificació és la que fan la gent del camp: quan minva, lluna vella; quan creix, lluna nova. Més lògica, impossible.\nL’esporgada s’ha de fer en lluna vella en les plantes que els hi cau la fulla, i en lluna nova en els arbres de fulla perenne. Per exemple, en l’olivera quan es talla en lluna nova la pell tapa la ferida, però si es poda en lluna vella, la pell queda escarxofada. Tallar un arbre és el mateix cas. Si l’arbre és caducifoli, com ara un roure o un noguer, s’ha de tallar en lluna vella. En canvi, un arbre perennifoli, com ara una alzina o un pi, ha de ser tallat en lluna nova. La recol·lecció de les olives és preferible fer-la en lluna vella. Treballar la terra, si és de secà, és millor fer-ho en lluna nova, perquè així reté més l’aigua. En terreny de regadiu o molt humit, és preferible cavar en lluna vella, perquè així s’escola més fàcilment l’aigua. Els fems quan s’arrepleguen en lluna vella fermenten, mentre que els collits en lluna nova s’assequen. Els pous, dipòsits i basses s’han de netejar en lluna vella, perquè si no s’esberlen. Els sarments i fruits que cauen a terra, s’han de tallar o agafar en lluna vella. Si no es fa així, es corquen o es pollen, és a dir, es fan malbé atacats pels insectes. Les patates plantades en lluna nova necessiten el doble d’aigua que si ho són en lluna vella. Etcètera.\nI ara permeteu-me una petita contribució a la paremiologia catalana. Es tracta d’una dita de collita pròpia (no solament els pagesos tenen collita pròpia, caram!). Se’m va ocórrer en el curs d’una d’aquestes converses sobre la Lluna tinguda a Sant Salvador, quan algú preguntava com es podia saber si era quart minvant o quart creixent. Heus ací l’aforisme:\n“Cul a llevant, quart minvant; cul a ponent, quart creixent”.\nExtret del meu llibre Escarxols i paparotes (1997)\nNota para hispanohablantes: Este refrán, de mi invención, se puede adaptar al castellano del siguiente modo: “Culo a levante, cuarto menguante; culo a poniente, cuarto creciente”\nPosted in Olesa de Montserrat, Sant Salvador de les Espases, Viladecavalls | Leave a Comment »\nTrobada històrica d’alcaldes a Sant Salvador de les Espases\nPosted by juanmah a Abril 23, 2010\nEl diumenge 21 de febrer de 2010 s’esdevingué un fet històric: per primera vegada es reunien a Sant Salvador de les Espases els alcaldes dels tres municipis que comparteixen el turó en què es troba enclavada l’ermita. Efectivament, s’hi aplegaren l’alcalde de Vacarisses, en Carles Canongia i Gerona, l’alcaldessa d’Esparreguera, na Francesca Fosalba i Batalla, i l’alcalde d’Olesa, en Jaume Monné i Dueñas.\nLa idea de tal trobada sorgí en l’acte de reconeixement a Salvador Bassó i Ubach, celebrat el dia 12 d’octubre de 2008 a l’església parroquial de Santa Maria d’Olesa de Montserrat, en el qual estigueren presents els referits tres batlles. Entre els preveres que participaren en la cerimònia hi figurava el rector de Vacarisses, mossèn Sebastià Codina i Padrós.\nAquesta iniciativa va cuallar i finalment, superades les dificultats d’agenda, en el primerament esmentat dia, malgrat la inclemència del temps, els tres pròcers pujaren a l’emblemàtic indret.\nParticiparen en la trobada, a més dels batlles, membres de l’associació Amics de Sant Salvador de les Espases, dues regidores d’Esparreguera i alguns familiars.\nEl dinar fou sobri però boníssim: carn de xai i botifarres a la brasa i una amanida. L’àpat es desenvolupà en un ambient d’alegre companyonia. A les acaballes, prengueren la paraula els representants municipals, coincidint tots tres en què Sant Salvador és un punt de confluència i mai de rivalitat, i fins i tot s’apuntà la conveniència de repetir la trobada amb una assistència àmplia de regidors dels tres ajuntaments.\nA continuació, el secretari de l’associació Amics de Sant Salvador de les Espases, senyor Jaume Parent i Fité, es congratulà de la presència de l’alcaldessa i dels dos alcaldes i exposa algunes mancances i necessitats de l’ermita. Dit això, entregà en nom de l’entitat que té cura de l’ermita una làmina artística a cadascun dels tres dignitaris municipals.\nAquesta làmina commemorativa conté el sonet titulat “Exemple de germanor”, escrit per la inspirada ploma del poeta olesà Miquel Guillamón i Casanovas. La poesia és orlada de dibuixos policroms deguts al pinzell magistral de Salvador Bassó i Ubach. A dalt és representada l’ermita de Sant Salvador, amb el detall de la senyera onejant al capdamunt del turó; en la part de baix són presents les esglésies parroquials com a elements simbòlics dels tres pobles: Sant Pere i Sant Feliu de Vacarisses, Santa Maria d’Olesa de Montserrat i Santa Eulàlia d’Esparreguera; i al fons apareix Montserrat, amb l’abadia perfilada en la llunyania. Unes branques amb fruits vermells embelleixen el conjunt i li donen sensació de natura.\nL’esmentat poema al·legòric fou llegit pel bon rapsode Jacint Bassó i Parent. Aquesta declamació meresqué un calorós aplaudiment.\nEspecialment emotiva fou la intervenció de Salvador Bassó i Parent, el qual subratllà la importància de l’acte i excusà, per motius de salut i edat, la inassistència del seu pare, Salvador Bassó i Ubach, president de l’associació Amics de Sant Salvador de les Espases, amb qui s’establí comunicació telefònica. El bon amic de Sant Salvador parlà amb l’alcaldessa i els dos alcaldes, però posat al màxim volum el telèfon mòbil tots els presents poguérem escoltar la conversa que palesava el gran amor que sentia i sent pel venerat santuari, ell, que tants anys havia pujat puntualment a Sant Salvador. La intervenció telefònica de Salvador Bassó i Ubach fou rubricada amb un espontani i llarg aplaudiment.\nL’acte acabà amb un brindis per Sant Salvador i per la prosperitat dels tres municipis que hi conflueixen.\nDe tornada, la persistent pluja no enterbolí el record d’una jornada històrica.\nL’alcalde de Vacarisses, l’alcaldessa d’Esparreguera i l’alcalde d’Olesa a Sant Salvador de les Espases, i de rerefons el Montserrat.\nArticle publicat al número 500 de Vacarisses, Balcó de Montserrat (abril de 2010)\nPosted in Esparreguera, Notícies, Olesa de Montserrat, Sant Salvador de les Espases, Vacarisses | Leave a Comment »\nConferència i audiovisual a Molins de Rei\nPosted by juanmah a Abril 9, 2010\nEl dissabte 13 de març de 2010, a les set de la tarda, tingué lloc al local social del Centre Excursionista Molins de Rei, carrer Major, 109, una conferència i audiovisual titulada “Les espases del cel: Sant Salvador de les Espases, una ermita singular del Baix Llobregat”, a càrrec d’Àngel Manuel Hernández Cardona. L’acte fou organitzat pel Centre Excursionista de Molins de Rei, amb la col·laboració de l’Ajuntament de Molins de Rei, la Secretaria d’Acció Ciutadana de la Generalitat de Catalunya i la Federació d’Entitats Excursionistes de Catalunya. L’acte fou presentat pel president de l’entitat organitzadora, senyor Àngel Beumala i Raventós, i a continuació prengué la paraula el senyor Jordi Romeu i Nicolau, regidor de Cultura de l’Ajuntament de Molins de Rei, el qual va fer una extensa i documentada introducció al tema dels castells medievals i de les esglésies romàniques. En aquest preàmbul, també intervingué el Sr. Hernández per a dir que se sentia molt content de tornar a aquest escenari, on feia dues dècades, concretament el 18 d’octubre de 1991, ja va pronunciar una conferència, titulada “L’extraordinària flora dels Pirineus”. Després d’agrair la deferència del centre excursionista per haver programat aquest acte i l’assistència del Sr. Regidor, el conferenciant comentà la història de l’ermita de Sant Salvador de les Espases, situada al termenal de la comarca del Baix Llobregat, amb moltes dades importants: primer document del castell de les Espases, del segle X, primers documents de l’ermita, del segle XIV, la llegenda de les espases de foc, etc., tot això il·lustrat amb fotografies que s’anaven projectant. Acabada l’explicació, es va obrir un torn de preguntes, totes molt interessants i que denotaven el coneixement de les muntanyes de la contrada i l’interès que havia despertat aquesta ermita situada al davant del Montserrat. Acabat el col·loqui es van presentar els llibres “Sant Salvador de les Espases, una ermita singular” i “Ressons de Sant Salvador de les Espases”, i també el tercer de la trilogia, amb un nom curiós. “Escarxols i paparotes”. De passada, es mostrà el llibre “Olesa al final del segle XVIII segons les respostes de Joan Boada al qüestionari de Zamora”, editat per Publicacions de l’Abadia de Montserrat, que està a punt d’exhaurir-se, atès l’èxit que ha tingut, especialment al Baix Llobregat, ja que complementa l’excel·lent estudi que va fer Jaume Codina. Igualment s’ensenyà el llibre “Pàgines vacarissanes”, recentment aparegut, ja que conté un apartat dedicat a Sant Salvador de les Espases.\nEls Goigs de Sant Salvador de les Espases fan referència a la llegenda de les espases de foc caigudes del cel\nPosted in Notícies, Sant Salvador de les Espases | Leave a Comment »\nConferència a Collbató i excursió a Sant Salvador\nPosted by juanmah a Març 26, 2010\nOrganitzat per l’associació excursionista 4.000 peus tingué lloc el divendres dia 26 de febrer de 2010, a dos quarts de vuit del vespre, a la sala cultural de l’Ajuntament de Collbató la conferència “Sant Salvador de les Espases, una ermita singular del Baix Llobregat Nord”, il·lustrada amb imatges actuals i històriques de l’ermita. La sala, bastant plena, era ocupada sobretot per membres del grup 4.000 peus, una entitat excursionista de gran vigoria. Després es va fer un col·loqui molt participatiu, ja que el tema va interessar molt als assistents, alguns dels quals lamentaven no poder anar a l’excursió programada per al diumenge. També es va presentar el llibre “Sant Salvador de les Espases, una ermita singular” i altres llibres del conferenciant relatius a aquest santuari, inclòs el recentment aparegut “Pàgines vacarissanes”, que inclou un apartat dedicat a Sant Salvador. Acabat l’acte, molts dels assistents marxaren a una pizzeria propera, on tingué lloc un sopar celebrat en un ambient de bona companyonia.\nEl diumenge dia 28 es féu una excursió a l’ermita de Sant Salvador de les Espases, guiada i comentada per l’Àngel Manuel. Després d’esmorzar a dalt del turó, es va fer una visita guiada a l’ermita i es va comentar també tot l’ampli panorama, inclòs Collbató, situat a l’esquerra del Montserrat. La tornada es va fer per can Tovella del Cairat.\nSant Salvador de les Espases, una ermita singular del Baix Llobregat Nord\nPresentació del llibre ‘Sant Salvador de les Espases, una ermita singular’\nPosted by juanmah a Mai 24, 2009\nSant Salvador de les Espases, una ermita singular\nEl proper dia 26 de juny, divendres, a les 7 de la tarda es farà la presentació del llibre ‘Sant Salvador de les Espases, una ermita singular’ al local de la Comunitat Minera Olesana (C/ Alfons Sala, 42. Olesa de Montserrat).\nAquest acte és patrocinat per l’associació Amics de Sant Salvador de les Espases, amb la col·laboració de la Llibreria Núria. Intervindrà l’autor fent una dissertació sobre el contingut del llibre.\nPosted in Notícies, Olesa de Montserrat, Sant Salvador de les Espases | 1 Comment »\nSant Salvador de les Espases, una ermita singular (2008)\nPosted by juanmah a Mai 1, 2009\nEn aquest llibre, publicat amb el patrocini dels Amics de Sant Salvador de les Espases, es fa la transcripció (revisada per Joan Soler) del “Capbreu de les lexes fetes a Sent Salvador de les Spases”. Aquest document del segle XIV es conserva a l’Arxiu Històric Comarcal de Manresa. En un altre capítol, titulat “La faula del fanal d’or de Lepant”, es demostra que Joan d’Àustria no va pujar mai a Sant Salvador ni va ofrenar a l’ermita cap fanal d’or. En sengles capítols es parla de la capella de can Tovella i de la capella del Santíssim Salvador, d’Olesa, on es venera el Crist de l’Agonia. Un interessant capítol és dedicat a Joan Duch, l’il·lustrador del llibre de Joan Solà, l’escolapi restaurador de l’ermita, al qual també se li dediquen alguns altres capítols, a més de ser reproduït un treball de Jacint Elias referent a la darrera excursió que aquest féu amb el pare Solà. Eulàlia Elias, filla de l’esmentat Jacint, és l’autora d’una curiosa “Auca de Sant Salvador”, que s’hi inclou. Un reeixit capítol tracta de Pau Gorina, erudit i mestre d’obres terrassenc que supervisà les obres de restauració de l’ermita. Uns altres capítols fan referència a Miquel Jané, a la nova imatge del Salvador (obra de l’escultor Amadeu Paltor), a la Penya Badó, a Rafel Subirana, a l’avenc de Sant Salvador, als aplecs de l’any 2007, a mossèn Lluís Ferret, als pessebres de mossèn Sebastià Codina i a les campanes de Vacarisses.\nPosted in Llibres, Sant Salvador de les Espases | Leave a Comment »\nSegon pomell de flors salvadorenques (2003)\nPosted by juanmah a Abril 24, 2009\nSegon pomell de flors salvadorenques\nAquest artístic opuscle, fet amb la col·laboració de Salvador Bassó, autor dels magnífics dibuixos, tracta de les plantes següents, presents als voltants de l’ermita de Sant Salvador de les Espases: arboç, cascall bord, corretjola de serp, galzeran, ginesta, gladiol de codina, ranuncle de codina, sempreviva borda, trèvol pudent i viola vinosa. L’edició era limitada i la impressió fou feta sobre paper ecològic Canaletto de fibres de cotó.\nPosted in Articles, Botànica, Sant Salvador de les Espases | Leave a Comment »


disciplina científica que se centra en l'estudi teòric i pràctic de la música\n4 Iniciadors de la musicologia a Catalunya\n5 On estudiar musicologia als Països Catalans\nLa disciplina musicològicaModifica\nBranques de la musicologiaModifica\nLa musicologia històrica o història de la música se centre amb la composició, interpretació, recepció i crítica de la música al llarg del temps. Per exemple, amb la vida i obres d'un compositor, el desenvolupament dels estils i gèneres o les maneres d'interpretar en un temps i lloc determinat. Com en d'altres disciplines similars, diferents aproximacions i escoles de musicologia històrica posen èmfasi en diferents tipus d'obres musicals i aproximacions a la música. A més, el factor cultural/nacional també defineix les diferents aproximacions que se'n fa. Teòricament, la disciplina podria estudiar històricament qualsevol tipus de música. A la pràctica però, s'ha centrat sobretot en la música clàssica occidental; deixant la resta de pràctiques per l'etnomusicologia.\nEstudis de música popularModifica\nMusicologia sistèmica o teòricaModifica\nEls músics estudien teoria musical per entendre les relacions estructurals en la música (quasi sempre la anotada). Els compositor estudien teoria musica per entendre com produir efectes o estructures per les seves pròpies obres. Aquest també han d'estudiar-la per guiar les seves decisions abans i durant la composició. Resumint, la teoria musical a Occident se centra en l'harmonia i el contrapunt i després els utilitza per explicar l'estructura musical a gran escala i la creació de la melodia.\nPsicologia de la músicaModifica\nLa pràctica interpretativa dibuixa moltes de les eines de la musicologia històrica per respondre preguntes específiques de com la música s'interpretava en diversos llocs en diversos temps del passat. Tot i que prèviament sols s'emprava en la música antiga, recentment la recerca en la pràctica interpretativa ha abraçat qüestions com la història primerenca dels enregistraments va afectar l'ús del vibrato a la música clàssica.\nDins la disciplina de la musicologia, la pràctica interpretativa tendeix a emfatitzar la recollida i síntesi d'evidències sobre com la música s'havia d'interpretar. Així mateix, aprendre com cantar o tocar un instrument històric és normalment una part de qualsevol ensenyament interpretatiu. Però, molts reputats investigadors en pràctica interpretativa són alhora músics excelents.\nLa recerca en interpretació musical (o la ciència de la interpretació musical) està fortament associada amb la psicologia musical. Preten documentar i explicar els detalls psicològics, fisiològics, sociològics i culturals de com la música s'interpreta actualment (més que com s'hauria d'interpretar). L'aproximació a la recerca tendeix a ser sistemàtica i empírica i, també, a implicar la recollida i anàlisi tant de dades quantitatives com qualicativa. Les descobertes poden ser aplicades a l'educació musical.\nFins a la segona meitat del segle xix, l'estudi de la música estava consideranta no com una disciplina independent sinó com a part d'un coneixement general que donava respostes teòriques a qüestions musicals concrets. El 1863 el teòric alemany Friederich Chrysander va ser el primer en proposar que la musicologia s'havia de tractar com una ciència per si sola, al mateix nivell que d'alatres disiplines científiques. Ell va ser el que va crear el terme musicologia (en alemany musikwissenschaft). Des d'aquest punt de vista, l'objectiu principal de la musicologia seria la sistematització dels coneixements relatius a la música, aplicant el mètode científic i la relació del fet musical amb altres àrees del coneixement com la matemàtica,la física, la psicologia, la sociologia, l'antropologia i la lingüística, entre d'altres.\nIniciadors de la musicologia a CatalunyaModifica\nOn estudiar musicologia als Països CatalansModifica\nSocietat Catalana de Musicologia Arxivat 2007-03-27 a Wayback Machine.\nGrup de Recerca "Les musicas para toque de celular en les societats contemporànies" - MUSC Arxivat 2021-01-28 a Wayback Machine.\nJove Associació de Musicologia Arxivat 2021-01-23 a Wayback Machine.\nObtingut de «https://ca.wikipedia.org/w/index.php?title=Musicologia&oldid=28628864»\nDarrera modificació: 20 nov 2021 a les 00:21\nLa pàgina va ser modificada per darrera vegada el 20 nov 2021 a les 00:21.


JxCat i ERC governaran junts a Girona: "Som un govern fort, ampli i estable" | L'Alerta Canal\nComarques gironines Política Política municipal fa 1 any\nL’alcaldessa, Marta Madrenas, ha afirmat que amb aquest “pas endavant” d’ERC, Girona aconsegueix un govern “fort, ampli i estable” per afrontar els reptes plantejats, sobretot, per la crisi sanitària. A més, també ha remarcat que és el primer govern de coalició independentista a la ciutat.\nPer això, tant Madrenas com el líder d’ERC, Quim Ayats, han apel·lat Guanyem Girona, el PSC i Cs a fer una “oposició responsable” per arribar a acords. Segons l’acord, Girona recupera la figura del vicealcalde, una responsabilitat que assumirà Ayats.\nAixí, els quatre regidors republicans entren al govern municipal que fins ara formaven els nou de JxCat. Continuarà sent, però, un govern en minoria perquè, amb tretze regidors, es queden a un de la majoria.\nTot i això, l’alcaldessa ha assegurat que la ciutat compta ara amb un govern “fort, ampli i estable” i també ha posat el focus que és una coalició històrica perquè és la primera formada per partits independentistes a la ciutat. “Des de l’inici del mandat hem anat arribant a acords puntuals, hem anat travant confiances i aquest camí ens ha permès arribar a aquest acord de govern“, ha explicat Madrenas.\nA banda d’aquest clima de confiança creat, tant l’alcaldessa com el líder d’ERC a la ciutat, Quim Ayats, han detallat que han decidit que era el moment d’enfortir el govern de la ciutat, sobretot tenint en compte els reptes que planteja la crisi sanitària provocada per la pandèmia i les conseqüències que ja està tenint a nivell econòmic i social. “És un acord fruit del treball conjunt perquè Girona tingui un govern més fort per fer front a aquesta crisi tan greu i que ens afecta a tots nivells”, ha afegit Ayats.\n“Som davant un govern fort i representatiu, compartim l’objectiu d’assumir la governabilitat de la ciutat en un moment complex on la pandèmia de la covid-19 ha alterat el context de la ciutat, el país i el món sencer”, recull l’acord de govern que explicita que el nou govern de coalició mantindrà i potenciarà aquelles polítiques que funcionen, revisarà les que no han donat els resultats esperats i impulsarà noves accions per reduir les desigualtats i aconseguir que Girona “surti enfortida” de la pandèmia. Ayats ha afirmat que ERC ha pres la decisió d’entrar al govern de Girona “per responsabilitat i per coherència”: “És més còmode estar a l’oposició i assenyalar el que no es fa bé, allò més incòmode és assumir responsabilitats i fer aquest pas endavant”.\nERC remarca que al llarg d’aquest any de mandat sempre han fet una “oposició constructiva” però, davant la crisi actual, han vist que “arremangar-se i posar-se a treballar”: “Venim a treballar, a tirar projectes endavant, a desencallar iniciatives”Sense majoria El govern de JxCat i ERC no suma majoria i necessitarà arribar a acords amb l’oposició per tirar endavant projectes de ciutat. Per això, tant Madrenas com Ayats han apel·lat a una “oposició responsable” de la resta de partits (Guanyem Girona, PSC i Cs).\n“No tanquem mai les portes a ningú, som el govern de les portes obertes i tan de bo aconseguim aprovar-ho tot per unanimitat i passar de qualsevol sectarisme”, ha afirmat l’alcaldessa. En aquest sentit, Quim Ayats ha recordat que, després de les municipals, ERC apostava per un govern de coalició independentista amb JxCat i Guanyem.\n“Avui no hem vist més opcions que reforçar aquest govern i ho fem convençuts però amb la mà estesa per arribar a acords”, ha dit Ayats. El vicealcalde sosté que amb la situació actual, en plena crisi per la pandèmia, la ciutadania no entendria que els partits no sumessin esforços per “remar junts” per pal·liar-ne els efectes.\nRecuperen la vicealcaldiaEls dos grups han acordat respectar l’organització vigent del cartipàs municipal però introduint alguns canvis en l’estructura actual. La principal novetat és que Girona recupera la figura del vicealcalde, una responsabilitat que assumeix Quim Ayats amb atribucions i delegacions de l’àrea de Drets de les Persones.\nA més, també assumirà la regidoria de Cultura. Segons el pacte, els altres tres regidors d’ERC assumiran la regidoria de Ciutadania i Dinamització del Territori (M.\nÀngels Cedacers), Educació, Infància i Esports (Àdam Bertran) i Habitatge i Eficiència Energètica i Joventut (Annabel Moya). Així, es creen específicament les regidories de Ciutadania, Habitatge i Infància que assumirà ERC, que sosté que són àrees que actualment “necessiten especial atenció”.\nLa resa de cartipàs queda format per les tinences d’alcaldia que hi havia fins ara. Eduard Berloso, que entra al govern després de la dimissió de Carles Ribas, assumirà les competències de Seguretat i Neteja i Lluís Martí serà el nou portaveu del govern.\nPla de mandatEl nou govern municipal està acabant de perfilar el pla de mandat però ja han avançat que la prioritat de l’acció de govern és posar en marxa projectes i iniciatives per pal·liar els efectes de la pandèmia amb l’objectiu de planificar transversalment els serveis socials amb els de salut, educació, habitatge, cultura, seguretat, urbanisme i promoció econòmica per “reduir les desigualtats socials i posar fi a la pobresa en totes les seves formes i dimensions”. També s’han compromès a activa polítiques de dinamització econòmica perquè els sectors productius siguin motor de generació de riquesa, potenciant la innovació digital, les noves tecnologies i el disseny d’una administració “més moderna i eficaç”.\nTot plegat, sense deixar de banda la seguretat ciutadana i la implantació de criteris de sostenibilitat ambiental en totes les polítiques.\nTags: #acord #ajuntament #coalició #erc #girona #govern #jxcat #Marta Madrenas #municipal #pacte #Quim Ayats\nActualitat fa 1 any